ھانز لاندا
شتاندنتفوھرەر ھانز لاندا کەسایەتییەکی خەیاڵی و نەیاری سەرەکیی فیلمی ٢٠٠٩ی زۆڵە بێشکۆکانی کوێنتن تارانتینۆیە. لەلایەن ئەکتەری نەمسایی کریستۆف ڤاڵتزەوە بەرجەستەکراوە. بۆ نواندنەکەی، ڤاڵتز بووە خاوەنی خەڵاتێکی ئۆسکار بۆ باشترین ئەکتەری پاڵپشت، خەڵاتێکی گۆڵدن گڵۆب باشترین ئەکتەری پاڵپشت و خەڵاتێکی باشترین ئەکتەر لە فیستیڤاڵی فیلمی کانی ٢٠٠٩، لە سەروو ھەموو ئەوانی دیکەوە.

کەسایەتی 
شتاندنتفوھرەر (کۆلۆنێڵی ئێس ئێس) ھانز لاندا ئەفسەرێکی نەمساییی ئێس ئێسە کە ئەندامێکی زیشاھەستدینستە. ئەو نازناوی «ڕاوچیی جووەکان»ی وەرگرتووە بەھۆی توانا سەیرەکەی بۆ دۆزینەوەی جووەکان کە لە سەرتاپای فەڕەنسای داگیرکراودا خۆیان حەشارداوە.

بەرزخواز و لەخۆڕازی، لاندا زۆر سەربەرزە لە ناوبانگە تۆقێنەرەکەی، کە بە نازناوی «ڕاوچیی جووەکان»ییەوە دەنازێت و بەکاری دەھێنێت بۆ بەراوردکردنی خۆی بە ڕینھارد ھایدریک. کاتێک ڕێڕەوی جەنگ دژی نازییەکان دەوەستێتەوە، ئەو گاڵتەی پێ دێت، و دەڵێت کە کاری ئەو دۆزینەوە و گرتنی خەڵکە و ئەگەر جوو بن ھیچ گرنگ نییە بۆی. لاندا زیرەک، ھەلدۆزەر، لووتبەرز، دڵڕەق، و کۆڵ نەدەرە، بەڵام دەتوانێت کە ھۆشیار، بەڕێز، و ھەندێک کات خوێنشیرین بێت. خەڵاتەکان و نیشانەکانی سەر جلەکەی نیشانی دەدەن کە لاندا ئەندامی حیزبی نازی بووە لەکاتی شۆڕشی تەممووز لە ڤیێنا لە ١٩٣٤.

بێجگە لە زمانی ئەڵمانی، لە زمانی ئینگلیزی، فەڕەنسی، و ئیتاڵیدا شارەزایە.

لاندا ھەلدۆزەرێکە کە تەنیا بۆ چێژی خۆی خۆی دەنوێنێت. لە سەرەتای فیلمەکەدا، بیروباوەڕی نازی بە ھێز و سامان دەخەمڵێنێت، چونکە ئەندامی حیزبی نازیی نەمسایە لە ١٩٣٤وە، وەک ئەوەی نیشاندراوە بە مەدالیای دەستووری خوێن و کوچکەی ڕێزەکەی. ئەگەری ھەیە کە باجی کۆبورگیشی ھەبێت بەڵام زانینی قورسە بەھۆی زۆریی مەدالیاکانی.

لە کۆتاییی فیلمەکەدا، بە تەواوی سوێندەکەی بەرامبەر بە ئەدۆڵف ھیتلەر دەشکێنێت، و لایەنی دەگۆڕێت بۆ یارمەتیدانی زۆڵەکان لە کوشتنی ھیتلەر و ھەڵبژاردەکانی حیزبی نازی لەنێو سینەمایەکدا. لە بەرامبەر ڕۆڵەکەی لە پیلانەکەدا، لاندا داخوازیی لێخۆشبوونی تەواو دەکات بۆ تاوانە جەنگییەکانی، خانوویەک لە دوورگەی ناتوکێت، مووچەی خانەنشینیی سەربازیی کۆلۆنێڵ، ناوبانگی گشتی وەک ئەندامێک کە کاری لەگەڵ دەزگای خزمەتگوزاریی ستراتیجیی ئەمریکیدا کردووە و وەرگرتنی مەدالیای ڕێز (بۆ ئاڵدۆ و ئوتیڤیچیش).

لاندا ھەموو داخوازییەکانی پێدەبەخشرێت و خۆی بەدەستەوە دەدات بۆ دیلە یەکگرتووەکان وەک زیندانێکی جەنگ، بەڵام شۆفێرەکەی تەقەی لێدەکرێت لەکاتی گەیشتنی لاندا. لاندا دواتر ئەشکەنجە دەدرێت بۆ کردارەکانی لەلایەن لوتینانت ئاڵدۆ ڕەینەوە، کە سواستیکایەک ھەڵدەکۆڵێتە سەر نێوچەوانی بە خەنجەرێک.

سەرچاوەکان

بەستەرە دەرەکییەکان 
 ھانز لاندا لە بنکەدراوەی ئینتەرنێتیی فیلمەکان

کەسایەتییە خەیاڵییەکانی نێو فیلمەکانی کوێنتن تارانتینۆ
کەسایەتییە نێرینەکانی نێو فیلم
جگەرەکێشە خەیاڵییەکان